./data/phi0474/phi015/phi0474.phi015.perseus-lat2.xml
M. Tullius Cicero
in quo ego tam subito et exiguo et turbido tempore multa				divinitus, ita ut dixi, non mea sponte providi, primum ne quis posset tantum aut de rei publicae aut de				alicuius periculo meminisse quantum vellet; deinde ne cui				liceret umquam reprehendere illud indicium aut temere creditum criminari; postremo				ne quid iam a me, ne quid ex meis commentariis quaereretur, ne aut oblivio mea aut				memoria nimia videretur, ne denique aut neglegentia turpis aut				diligentia crudelis putaretur